જિનતબહેનની પુત્રી આશિયા ઈકબાલશરીફ કટારિયાએ પોલીસ પર આક્ષેપ કરતા જણાવ્યું છે કે પોલીસે કોઈ પણ પ્રકારની પ્રાથમિક તપાસ કર્યા વગર અમારી વિરુદ્ધમાં ગુનો દાખલ કર્યો હતો અને સીધા ધરપકડની વાત કરી હતી. આ બાબતે અમદાવાદ પોલીસ કમિશનર એ.કે.સિંધને પણ ઈ મેલ કરવામાં આવ્યો છે. આ સિવાય અમે પોલીસ સ્ટેશનમાં ફરિયાદ નોધાવવા માટે ગયા ત્યારે વગર કારણે સિનિયર સિટીઝન એવી મારી માતાને ચાર કલાક સુધી પોલીસ સ્ટેશનમાં બેસાડી રાખ્યા હતા બાદમાં ફરિયાદ નોધવામાં આવી હતી. તેજ દિવસે રાતે સાડા નવ વાગ્યાની આસાપાસ અમને તથા અમારી માતાને પોલીસ સ્ટેશનમાં બોલાવ્યા હતા અને કાયદાની જોગવાઇનું ઉલ્લંધન કરીને અમારી નોંધાયેલી ફરિયાદને હેડ કોન્સ્ટેબલ મહેશભાઇએ ફાડી નાખી હતી અને નવી ફરિયાદ બનાવી હતી.